लोक इतिहास संग्रहालय

लोक इतिहास संग्रहालय म्हणजे लोकसंस्कृतीचा ठेवा असणाऱ्या लोकांच्या पूर्वापार वापरातील विविध वस्तूंचा संग्रह असणारे ठिकाण.
पहिले लोक इतिहास संग्रहालय
महाराष्ट्र राज्यातील पहिले लोक इतिहास संग्रहालय पालघर जिल्ह्यातील डहाणू तालुक्यातील घोलवड येथे अलिकडेच स्थापन करण्यात आले आहे.हे लोक इतिहास संग्रहालय १४५ वर्षे जुन्या असलेल्या मराठी शाळेच्या इमारतीत तयार केलेले आहे. आतील भिंतीवर वारली कलेची चित्रे साकारण्यात आली आहेत.
सुरुवात
महाराष्ट्र पर्यटन विकास महामंडळ यांच्या मार्गदर्शनाखाली इसवी सन २०२५ पासून घोलवड येथे सांस्कृतिक वारशाचा ठेवा म्हणून मातीच्या रंगाचे संमेलन भरविण्यात येऊ लागले. त्या कल्पनेच्या आधारावर घोलवड गावाचे सरपंच रवींद्र बुजड यांनी पर्यटन विकास होण्याच्या दृष्टीने हे लोक इतिहास संग्रहालय स्थापन केले आहे. ह्या लोक इतिहास संग्रहालयाचे उद् घाटन प्रसिद्ध तारपावादक पद्मश्री भिकल्या धिंडा यांच्या हस्ते केले गेले.
समृद्ध संस्कृती
घोलवड येथे विविध प्रकारचे समुदाय राहतात. त्यांची लोकसंस्कृती समृद्ध आहे.या संग्रहालयात स्थानिक लोकसंस्कृतीचा ठेवा दर्शविणाऱ्या विविध वस्तू ठेवण्यात आल्या आहेत. त्यातील काही खालीलप्रमाणे आहेत.
धान्य दळण्याचे जाते
उखळ
वरवंटा
नांगर
बैलगाडीचे चाक
आदिवासींचे पारंपरिक वाद्य -तारपा
बांबू आणि पळसाच्या पानांपासून बनविलेले इरली घोंगडे
बांबूच्या कलाकुसरीच्या वस्तू
वारली संस्कृतीतील लग्नाचा चौक
मल्लखांब
पारसी नागरिकांच्या स्वातंत्र्यपूर्व घरांची छायाचित्रे
मासेमारीसाठी लागणारी विविध जाळी
महाराष्ट्र टाईम्स, गुरुवार,२६ फेब्रुवारी २०२६
संदर्भ व नोंदी